गणेशमान राष्ट्रिय बक्सिङ : सुदूरपश्चिमका भरत सेमिफाइनलमा
सुदूरपश्चिम प्रदेशका भरत चन्द, गण्डकी प्रदेशका निशान गुरुङ र कोशी प्रदेशका प्रशान्त दाहाल बिहीबार वीर गणेशमान सिंह राष्ट्रिय बक्सिङ प्रतियोगिताको सेमिफाइनल पुगेका छन् ।
काठमाडौँ — सुदूरपश्चिम प्रदेशका भरत चन्द, गण्डकी प्रदेशका निशान गुरुङ र कोशी प्रदेशका प्रशान्त दाहाल बिहीबार वीर गणेशमान सिंह राष्ट्रिय बक्सिङ प्रतियोगिताको सेमिफाइनल पुगेका छन् ।लैनचौरस्थित राष्ट्रिय टेबलटेनिस प्रशिक्षण केन्द्रको हलमा भएको पुरुष ७१ केजी तौल समूहमा भरतले एपीएफका झलक रोका, निशानले पुलिसका मिलन तामाङ र प्रशान्तले लुम्बिनी प्रदेशका विकास रानामगरलाई पराजित गरेका छन् ।पुरुष ८० केजीमा लुम्बिनीका हेमराज रावलले गण्डकीका मनीष बीसी, कर्णाली प्रदेशका दर्शन घर्तीमगरले सुदूरपश्चिमका बालाजी रावल र वाग्मती प्रदेशका मनोज तामाङले कोशीका सनम गुरुङलाई हराएर सेमिफाइनल सुरक्षित गरे ।गणेशमान सिंह फाउन्डेसनअन्तर्गत वीर गणेशमान सिंह खेलकुद समितिद्वारा आयोजित प्रतियोगिताको पुरुष ९२ केजीमा वाग्मतीका उमंग महर्जनले लुम्बिनीका सुजन थापामगरलाई हराएर सेमिफाइनलमा स्थान बनाए । यसै स्पर्धामा गण्डकीका मुन्ना गुरुङले कोशीका इशक जनक शाही र सुदूरपश्चिमका ललित भट्टले कर्णालीका प्रकाशकुमार विष्टबाट वाकओभर सेमिफाइनलमा स्थान बनाए ।महिला ५७ केजीमा सुदूरपश्चिमकी कविता सिंहले लुम्बिनीकी कल्पना पुनमाथि जित रच्दै सेमिफाइनलमा पुगिन् । ६० केजीमा वाग्मतीकी हेमा राईले सुदूरपश्चिमकी सन्जिता चौधरी र एपीएफकी संगीता सुनुवारले कोशीकी सुस्मिता राईलाई हराएर सेमिफाइनल तय गरे । ६६ केजीमा गण्डकीकी जोशिका श्रेष्ठ कर्णालीकी अस्मिता चन्दलाई हराउँदै सेमिफाइ